CELEX: C2004/179/30
Language: sk
Date: 2004-07-10 00:00:00
Title: Vec T-172/04: Návrh podaný dňa 17. mája 2004 spoločnosťou Telefónica, S.A. proti Úradu pre harmonizáciu vnútorného trhu (ÚHVT)

10.7.2004   
            
            
               SK
            
            
               Úradný vestník Európskej únie
            
            
               C 179/15
            
         Návrh podaný dňa 17. mája 2004 spoločnosťou Telefónica, S.A. proti Úradu pre harmonizáciu vnútorného trhu (ÚHVT)
   (Vec T-172/04)
   (2004/C 179/30)
   Jazyk konania: španielsky
   Spoločnosť Telefónica, S.A., so sídlom v Madride, zastúpená Andrea Sirimarco, advokátkou podala dňa 17. mája 2004 na Súd prvého stupňa Európskych spoločenstiev návrh proti Úradu pre harmonizáciu vnútorného trhu (ÚHVT).
   Navrhovateľ navrhuje, aby Súd prvého stupňa rozhodol takto:
   
               —
            
            
               zrušil napadnuté rozhodnutie R 676/2002-1 prvého odvolacieho senátu ÚHVT z 12. marca 2004 vo veci sťažnosti;
            
         
               —
            
            
               povolil zápis ochrannej známky Spoločenstva č. 1 694 157„emergia“ (obrazová ochranná známka) pre „telekomunikačné služby prostredníctvom podmorských káblových sietí pre elektronický prenos zvuku, dát a videa“ triedy 38 medzinárodnej klasifikácie, a ďalej
            
         
               —
            
            
               zaviazal Úrad pre harmonizáciu vnútorného trhu a prípadného vedľajšieho účastníka na náhradu trov konania.
            
         Dôvody žaloby a hlavné argumenty
   
               Prihlasovateľ ochrannej známky spoločenstva:
            
            
               Navrhovateľ.
            
         
               Dotknutá ochranná známka spoločenstva:
            
            
               obrazová ochranná známka „emergia“ – zápis č. 1 694 157 pre tovar a služby tried 9, 38 a 42.
            
         
               Namietaný majiteľ ochrannej známky alebo označenia v konaní o námietke:
            
            
               D. Branch.
            
         
               Namietaná ochranná známka alebo označenie:
            
            
               Slovná ochranná známka Spoločenstva „EMERGEA“ pre tovar a služby /okrem iného/ triedy 38, telematické služby pomocou vnútroštátnych a medzinárodných sietí a komunikácia pomocou počítačových pripojení.
            
         
               Rozhodnutie Úradu o námietke:
            
            
               Námietke bolo vyhovené v časti týkajúcej sa „telekomunikačných služieb, telekomunikačných služieb pomocou informačných sietí“ triedy 38.
            
         
               Rozhodnutie odvolacieho senátu:
            
            
               Zamietnutie odvolania.
            
         
               Dôvody návrhu:
            
            
               Nesprávne použitie čl. 8 ods. 1 písm. b) nariadenia (ES) č. 40/94 (pravdepodobnosť zámeny).